text: Umhvørvisstovan góðkent royndarverkætlan hjá SEV
text: #000001
text: Umhvørvisstovan hevur góðkent eina tvey ára royndarverkætlan hjá SEV at seta eitt sjóvarfalsorkuverk út í Vestmannasund
text: #000002
text: SEV hevur síðan 2020 gjørt royndir við at framleiða el við sjóvarfalsturbinum í Vestmannasundi. Talan er um sjóvarfalsturbinur ella drekar, ið líkjast flogførum, sum sveima uppi í sjónum.
text: #000003
text: Drekarnir, sum SEV hevur sett út, hava ein framleiðslumátt upp á 100 kW, og drekin, sum ætlanin nú er at seta út, nevndur Dragon Class D12, er væl størri, og hevur ein framleiðslumátt upp á 1,2 MW, skrivar Umhvørvisstovan.
text: #000004
text: D12 drekin er 9,8 m langur, hevur eitt veingjabreiði upp á 12 metrar og vigar 28 tons. Drekin verður settur út á uml. 72 metra dýpi, og fer at sveima í eini áttatalsrás, sum er uml. 30 x 55 metrar á einum dýpi millum 35 og 65 metrar, meðan rákið er, men hongur stillur á 8 metra dýpi í kyrrindum.
text: #000005
text: Góðkenningin, sum sæst her, er gjørd við støði í eini umhvørvisárinsmeting fyri ætlaða orkuverkið, sum Havstovan hevur gjørt. Árinsmetingin viðger hvørja ávirkan verkætlanin kann hava á náttúru og umhvørvi. Í árinsmetingini verða árini á fisk, sjófugl, hval og kóp lýst eins og møgulig átøk, ið kunnu tálma árin á hval og kóp.
text: #000006
text: Helvtin av orkuni frá vindmyllulundum fer til spillis
text: #000012
text: Oljuprísur uppá 100 dollarar í eygsjón
text: #000014
text: Byggja heimsins størstu vindmylnuhøll í Esbjerg
text: #000016